Rezumatul Studiului 13 - O biserică în care toţi slujesc

1. **Slujitori în comunitate.**
   * Primii creştini se îngrijeau de cei în nevoie, atât în cadrul bisericii, cât şi în cadrul comunităţii. Pavel foloseşte diferite metafore pentru a defini biserica, toate subliniind ideea că aceasta este o comunitate de slujitori.
     + Jertfă vie (Rom. 12:1): Ne punem în mâinile lui Dumnezeu pentru ca El să împlinească voia Sa în noi, care include slujirea celorlalţi.
     + Trupul lui Hristos (1 Cor. 12:12-20): Ca o prelungire a capului (Hristos), slujim lumii, aşa cum El a făcut-o, fiecare după capacitatea Sa.
     + Ambasadori (2 Cor. 5:18-20): Dumnezeu ne cheamă să vestim împăcarea între oameni şi între oameni şi Dumnezeu.
     + Mireasmă (2 Cor. 2:14-16): Prezenţa noastră în comunitate este o „mireasmă” a lui Hristos. Mireasmă de viaţă pentru cei ce Îl acceptă, sau de moarte pentru cei ce Îl resping.
2. **Slujitori care mijlocesc.**
   * Moise iubea atât de mult poporul, încât a vorbit cu Dumnezeu şi a refuzat schimbarea. Dacă poporul nu avea să fie salvat, şi el era dispus să îşi piardă salvarea (Exod 32:32).
   * Dragostea s-a imensă pentru păcătoşi l-a condus să mijlocească înaintea Lui pentru ei.
3. **Slujitori care predică.**
   * Grija faţă de cei în nevoie şi predicarea Evangheliei sunt strâns legate între ele. Unul rămâne şchiop fără celălalt.
   * Pe de altă parte, ambii se nasc ca răspuns la marea dragoste pe care Dumnezeu a arătat-o pentru noi. Această dragoste ne determină să îi iubim pe ceilalţi şi să căutăm atât binele lor fizic, cât şi pe cel spiritual (1 Ioan 3:17).
4. **Slujitori ai porţilor de intrare.**
   * Valori ca dreptatea, harul şi dragostea trebuie să guverneze tot ce se întâmplă în cadrul bisericii. Altfel, cum am putea fi un exemplu pentru comunitatea noastră? Nu am da noi, altfel, o mărturie care să ne nege credinţa?
   * Ca şi organizare, biserica trebuie să fie dreaptă şi generoasă cu angajaţii săi; trebuie să protejeze membrii vulnerabili; trebuie să ajute pe cei în nevoie.
   * Ca şi indivizi, fiecare membru al bisericii trebuie să se îngrijească de binele celorlalţi membrii şi să îi ajute în măsura posibilităţilor (Galateni 6:10; Evrei 13:16).
5. **Slujitori care colaborează.**
   * Trebuie să conlucrăm, ca un trup unit. Fiecare îndeplinind un rol diferit, conform cu Duhul Sfânt şi capacitatea sa.
   * Unul din punctele în care colaborarea este tangibilă este tocmai ajutorul celor în nevoie.
   * Cu toate că această lucrare nu aduce roade imediat şi putem obosi cu timpul, apostolul Pavel ne sfătuieşte: „Să nu obosim în facerea binelui, căci, la vremea potrivită, vom secera, dacă nu vom cădea de oboseală.” (Galateni 6:9).